hotchpotch/miracl-hf-unified huggingface dataset:
Snowbird Airlines
Snowbird Airlines on suomalainen lentoyhtiö, joka teki ensilentonsa 2. lokakuuta 2015, SmartLynx Estonian operoimana, Snowbird Airlinesin toimiessa vain matkanjärjestäjänä. Snowbird Airlinesin suunnitelmana oli oman kaluston hankkiminen, mutta suunnitelmat ovat olleet jäissä joulukuusta 2014. Yhtiö aikoi harjoittaa tilauslentoliikennettä, mutta myös reittilentoja todennäköisemmin Espanjaan.
Lentoyhtiön ensimmäiset kohteet olisivat olleet Enontekiö, Málaga ja Lontoo. Snowbird Airlinesin toimitusjohtajana toimi Marja Aalto. Yritys perustettiin Air Finlandin konkurssin jälkeen, ja osa työntekijöistä oli Air Finlandin aiempia työntekijöitä.
Snowbird aikoi aloittaa toimintansa vuokratulla kalustolla lokakuun alussa 2014 Helsinki-Vantaan ja Málagan välisillä lennoilla ja ostaa oman Airbus A320 -koneen, kunhan yhtiö saa lentotoiminta- ja liikenneluvan. Yhtiö aikoi käyttää muun muassa Seinäjoen lentoasemaa, joka on ollut käyttämättömänä. Myös muita maakuntakenttiä oli tarkoitus käyttää. Esimerkiksi Enontekiö ja Lappeenranta.
Yhtiö suunnitteli myös lentävänsä suureen osaan Eurooppaa, sekä Välimeren rannikkokaupunkeihin.
Snowbird Airlines suunnitteli käyttävänsä toimitusjohtajansa mukaan ensimmäisiin lentoihin toisten lentoyhtiöiden operoimia koneita. Yhtiön oli määrä vastaanottaa omaa kalustoa loppuvuodesta 2014, mutta järjestelyt eivät onnistuneet. Neuvottelut omista Airbus A320 -koneista olivat käynnissä, mutta lopputulosta ei ole tiedossa.
A320-koneiden rinnalle oli suunnitelmissa myös hankkia pienempi 130–150-paikkainen kone.
Yhtiön viralliselta nettisivulta löytyvät vahvistetut kohteet.
Sommee
Sommee on Viipurin eteläpuolella sijaitsevan kyläalueen yhteisnimitys, jolla viitataan ainakin seuraaviin kyliin, kulmakuntiin ja paikkoihin:
Juutalaiskasaarien kirjeenvaihto
Juutalaiskasaarien kirjeenvaihto on yhteisnimitys kolmelle eri teokselle 900-luvun puolivälistä:
1. Cordoban kalifaatin ylimmän virkamiehen Hasdai ibn Šafrutin kirje kasaarien keisarille (bekille) Joosefille
2. Keisari Joosefin vastauskirje
3. Joosefin alamaisen kirjeen osa. Tuntemattomattoman kasaarijuutalaisen kirje (ns. Cambridgen dokumentti)
Teokset on kirjoitettu jiddishin kielellä eli vanhalla juutalaiskielellä. Ne ovat säilyneet kopioina joissain keskiaikaisissa käsikirjoituksissa. Ne ovat erittäin arvokkaita, koska ne ovat ainoita säilyneitä kasaarien kirjallisista lähteistä. Niissä kerrotaan poliittisesta ja uskonnollisesta historiasta, valtakunnan sosiaalisesta ja taloudellisesta tilanteesta, Kasaarian maantiedosta sekä sen suhteista naapurivaltioihin kuten Rusien valtakuntaan.
Kirjeenvaihdon aloitti Hasdai ibn Šafrut, joka oli korkea-arvoinen juutalainen Cordoban kalifin Abd ar-Rahman III hovissa. Hasdai oli kalifaatin toiseksi korkein henkilö. Hän vastasi taloudesta ja diplomatiasta kalifaatissa. Hänen pyrkimyksenään oli yhdistää eri maissa sijaitsevia juutalaisyhteisöjä. Hän kuuli Cordobaan saapuneilta Horasanin kauppiailta kasaareista, joilla on oma valtio ja he ovat juutalaisia. Tämä tieto aiheutti hänelle aikamoisen ihmetyksen. Hän oli hyvin epäileväinen tuosta tiedosta, koska juutalaisten kapinan jälkeisen hajaannuksen jälkeen heillä ei ollut enää omaa valtiota. Jonkin aikaa Horasanin kauppiaiden vierailun jälkeen Cordobaan saapui Bysantin lähettiläitä, jotka vahvistivat Hasdaille sen, että Bysantin naapurina oli Kasaarien kaanikunta ja sen nykyinen keisari oli nimeltään Joosef. Tuon jälkeen Hasdai kirjoitti Joosefille kirjeen, jossa hän kovasti ihaili juutalaisen valtion olemassaoloa, kertoi itsestään sekä pyysi Joosefia kertomaan hänelle omasta maastaan, Kasaariasta.
Hasdai lähetti Konstantinopoliin palvelijansa Isaak ben Natanin, mutta bysanttilaiset eivät antaneet hänelle kauttakulkulupaa alueensa halki kertoen syyksi sen, että naapurialueita hallitsi heille vihamieliset kansat. Isaak jäi Bysantin hoviin kuudeksi kuukaudeksi ja palasi sen jälkeen takaisin Espanjaan. Sen jälkeen Hasdai päätti lähettää kirjeen Lähi-Idän ja Armenian kautta. Kuitenkin kävi niin, että kaksi saksalaista juutalaista Saul ja Joosef päättivät toimittaa kirjeen Keski-Euroopan kautta. Kirje kulki Saksan, Unkarin, Kiovan Rusin ja Volgan Bolgarian kautta. Lopulta kirjeen vei kasaarien keisarille toinen saksalainen juutalainen, rabbi Jakob ben Eliezer.
Villié-Morgon
Villié-Morgon on kunta itäisessä Ranskassa Rhônen departementissa Rhône-Alpesin alueella. Kunta kuuluu Beaujolais-viinin tuotantoalueeseen.
Mondo
Mondo voi tarkoittaa seuraavia:
Tetrametyylietyleenidiamiini
Tetrametyylietyleenidiamiini eli TMEDA (CHN) on tertiäärisiin diamiineihin kuuluva orgaaninen yhdiste. Yhdistettä käytetään orgaanisissa synteeseissä emäksisenä katalyyttinä ja parantamaan monien organometalliyhdisteiden reaktiivisuutta.
Huoneenlämpötilassa tetrametyylietyleenidiamiini on väritöntä nestettä. Yhdiste liukenee hyvin sekä veteen että useimpiin orgaanisiin liuottimiin. Vesiliuokset ovat heikosti emäksisiä. Tetrametyylietyleenidiamiini on Lewis-emäs, kaksihampainen ligandi ja kykenee kelatoimaan useita metalli-ioneja. Yhdistettä käytetään erityisesti koordinoimaan organolitiumyhdisteisiin, koska koordinoituminen vähentään organolitiumreagenssien taipumusta muodostaa aggregaatteja ja siten lisää niiden reaktiivisuutta.
Tetrametyylietyleenidiamiinia voidaan valmistaa metyloimalla etyleenidiamiinia. Sitä on saatavissa sekä vedettömänä että vesiliuoksena.
Tetrametyleenidiamiinia käytetään orgaanisen kemian reaktioissa erityisesti, kun käytetään organolitiumyhdisteiden tapaisia organometallireagensseja ja epäorgaanisia suoloja. Yhdiste myös nopeuttaa aromaattisten yhdisteiden metallaatioita ja vaikuttaa reaktioiden stereokemiaan. Sitä käytetään myös emäksisenä katalyyttinä. Yhdistettä voi käyttää myös polymerointireaktioiden katalyyttinä polyakryyliamidien valmistuksessa ja siitä voidaan valmistaa myös muita yhdisteitä, joita käytetään muun muassa korroosionestoaineina ja tekstiilien valmistuksessa ja kvaternäärisiä ammoniumsuoloja.
Odenas
Odenas on kunta itäisessä Ranskassa Rhônen departementissa Rhône-Alpesin alueella. Kunnan nähtävyys on linna Château de da Chaize. Linna on rakennettu vuonna 1674, ja se on nykyään suuri viinitila.
Lozanne
Lozanne on kunta itäisessä Ranskassa Rhônen departementissa Rhône-Alpesin alueella.
Saint-Symphorien-sur-Coise
Saint-Symphorien-sur-Coise on kunta itäisessä Ranskassa Rhônen departementissa Rhône-Alpesin alueella.Kunnan nähtävyys on 1400-luvulta peräisin oleva kirkko.
Porlampi (Viipuri)
Porlampi (ven. "Sveklovicnoje") on kylä Viipurin maalaiskunnassa kaupungin eteläpuolella, Neuvostoliitolle luovutetulla alueella.
Kylässä oli vuonna 1930 kolme maatilaa joiden peltopinta-ala ylitti 25 ha; Kotipelto, Porlampi ja Sassi.
Jatkosodassa 8. ja 14. divisioona saarsivat kiivaiden taisteluiden jälkeen 30. elokuuta 1941 mennessä Viipurista vetäytyneen venäläisen 43., 115. ja 123. divisioonan pääosat kylän maastoon, jossa niiden vastarinta murrettiin parin päivän kuluessa.
Tattara
Tattara on Nakkilan kunnan alueella sijaitseva kylä. Se sijaitsee noin 4,5 kilometrin päässä kunnan keskustasta. Varhaisin tieto asutuksesta Tattaran alueella on vuodelta 1441. Siellä sijaitsee esimerkiksi Niilo J. Ranteen suunnittelema kaksikerroksinen, vuonna 1935 valmistunut kivikoulu ja osuusmeijeri jonka vanhimmat osat ovat valmistuneet vuonna 1905.
Gerd
Gerd on Saksassa ja Alanko­maissa miehen, mutta pohjois­maissa 
naisen etunimi. Miehen nimenä se on lyhentymä nimestä Gerhard. Pohjoismaisena naisen nimenä se sitä vastoin johtuu muinaisskandinaavisesta sanasta
"garðr", joka merkitsee aitausta. Skandinaavisessa mytologiassa Gerd oli hedelmällisyyden jumalatar, Freyrin puoliso.
Suomessa nimi Gerd on Väestö­rekisteri­keskuksen tietojen mukaan annettu vuoden 2009 loppuun mennessä noin sadalle miehelle ja noin 470 naiselle. Gerdin nimipäivä on suomen­ruotsalainen kalenterin mukaan 1. elokuuta
Yhdystie 6403
Yhdystie 6403 on tie, joka kulkee Laukaan Lievestuoreelta Hankasalmen Niemisjärvelle. Tien pituus on 11 kilometriä.
Tie saa alkunsa valtatien 9, eurooppatien 63 sekä valtatien 13 risteyksestä Laukaan Niittyharjulta. Ensin tie sivuuttaa noin kilometrin matkalta Pirtinalueen taajamanosan, jonka aikana se ohittaa myös Kelkkamäentien. Tätä seuraa Jyväskylä-Pieksämäki-radan ylitys siltana. Sen jälkeen tie ylittää edellä mainitusta radasta haarautuvan Aurajoki Oy:n teollisuusraiteen tasoristeyksen ja saapuu Lievestuoreen taajamaan. Halkoessaan Lievestuoretta tie ohittaa esimerkiksi Hohontien risteyksen. Tämän jälkeen tie jatkuu noin 2,5 kilometrin verran kunnes se saapuu Saarilammintien risteykseen, josta se risteää oikealle. Tästä tie jatkuu noin 3 kilometriä, jonka jälkeen se ohittaa Laukaan ja Hankasalmen rajan. Sieltä tie jatkuu vielä noin 2,5 kilometriä, päättyen lopulta Niemisjärvelle yhdystien 6411 risteykseen.
Niittyharjulta Laajalahdentien risteykseen tie kulkee nimellä "Liepeentie". Sieltä tie kulkee Ketarakujalle asti nimellä "Liepeentie (taajama)". Tämän jälkeen tien nimi vaihtuu takaisin muotoon "Liepeentie" ja jatkuu sellaisena aina Hankasalmen rajalle asti. Tästä lopun matkaa tie kulkee nimellä "Koulumäentie".
Sekundäärilähde
Sekundäärilähde on alkuperäistutkimusta tai muita primäärilähdettä tai -lähteitä selostava tai tiivistävä sekä niihin viittaava tiedonlähde. Niiden sisältämä tieto on siis yleensä julkaistu ensin muualla. Sekundäärilähteitä ovat mm. tiedettä popularisoivat julkaisut sekä oppikirjat ja muut oppimateriaalit. Perinteiset tietosanakirjat ovat myös sekundäärilähteitä.
Bibliografiat voidaan katsoa joko sekundääri- tai tertiäärilähteiksi. Tutkimuksen aiheesta riippuen sama aineisto voi kuitenkin olla joko primääri- tai sekundäärilähde.
Harry van Hoof
Harry van Hoof (s. 16. maaliskuuta 1943, Hilversum) on hollantilainen säveltäjä, kapellimestari ja musiikin sovittaja. Hän toimi Alankomaiden kapellimestarina eurovision laulukilpailussa 15 kertaa, vuosina 1972 - 1979, 1986, 1988–1990 sekä 1992–1994. Näistä vuonna 1975 Alankomaat voitti kilpailun.
Merikylpylän puisto
Merikylpylän puisto () on puisto Helsingin Lautta­saaressa, Hevosen­kenkä­lahden rannalla, Myllykallion ja Vattuniemen osa-alueiden rajalla.
Merikylpylän puistossa sijaitsee toinen Lauttasaaren kahdesta uima­rannasta. Viralliselta nimeltään uimaranta on "Lautta­saaren uima­ranta", mutta se tunnetaan yleisesti myös nimellä "Kasinonranta". Viimeksi mainittu nimi johtuu Lauttasaaren Kasino (Drumsö Kasino) -nimisestä puu­rakenteisesta kesä­ravintolasta, jonka Julius Tallberg rakennutti alueelle vuonna 1913, mutta joka paloi vuonna 1947. Lautta­saaren Kasinolla järjestettiin aikoinaan kesä­sunnun­taisin tansseja orkesterin tahdittamana. Nykyisin Kasinonranta on myös alueella kesäisin toimivan kahvilan nimenä.
Uimaranta on hiekka­pohjainen ja varsin matala, ja se on varsinkin lapsi­perheiden suosiossa. Se oli 1900-luvun alkupuolella yksi Helsingin seudun suosituimmista uima­rannoista ja retkeily­kohteista. Vuosina 1913-1917 Helsingin viimeiset hevos­vetoiset raitio­vaunut liikennöivät Lautta­saaren lautta­laiturilta Kasinon­rannan ohi Kataja­harjuun.
Uimarannan nykyinen puku­suoja­rakennus on Helvi Mether-Borgströmin suunnittelema ja valmistunut vuonna 1966.
Hiekkarannalla on kentät rantalentopalloa ja rantakäsipalloa varten. Puistossa on lisäksi kaksi koripallokenttää..
Nimi Merikylpylän ­puisto vahvistettiin asema­kaavassa vuonna 1950. Aikaisemmin sen nimenä oli ollut vuodesta 1913 lähtien Badparken, joka vuonna 1932 suomennettiin Kylpy­puistoksi ja käsitti tuolloin myös nykyisen Hevosen­kenkä­puiston. Alueella kulkeneen kävelytien nimenä on ollut Promenaden vuodesta 1913, joka vuonna 1932 suomennettiin Kävely­tieksi.
Merikylpylän puistosta jatkuu saaren etelä­kärjessä olevalle ulkoilualueelle saakka rannassa kulkeva kapeahko, mutta katkeamaton puisto­alue.
Lauttasaaren etelä­kärkeen johtavan Särki­niemen­tien ylittävä jalan­kulku­silta yhdistää Meri­kylpylän puiston Hevosen­kenkä­puistoon. Yhdessä nämä kaksi puistoa muodostavat Lauttasaaren lähi­liikunta­paikan, "Nuori Suomi" -puiston.
Mielenterveyslaki
Suomen mielenterveyslaki (, ) on säädetty muiden muassa mielenterveystyöstä sekä mielenterveyspalvelujen periaatteista ja järjestämisestä. Keskeinen osa mielenterveyslakia ovat tahdosta riippumatonta psykiatrista hoitoa koskevat kohdat.
Määritelmiä: "Mielenterveystyöllä tarkoitetaan yksilön psyykkisen hyvinvoinnin, toimintakyvyn ja persoonallisuuden kasvun edistämistä sekä mielisairauksien ja muiden mielenterveydenhäiriöiden ehkäisemistä, parantamista ja lievittämistä." (1 §) "Mielenterveystyöhön kuuluvat mielisairauksia ja muita mielenterveydenhäiriöitä poteville henkilöille heidän lääketieteellisin perustein arvioitavan sairautensa tai häiriönsä vuoksi annettavat sosiaali- ja terveydenhuollon palvelut (mielenterveyspalvelut)." (1 §)
Mielenterveyslaissa esitetään tahdosta riippumattomaan hoitoon (ns. pakkohoitoon) määräämisen edellytykset (8 §).
Saint-André
Saint-André eli Pyhä Andreas on usean paikan nimi:
New Richmond
New Richmond on usean paikan nimi:
Treptower Parkin neuvostomonumentti
Treptower Parkin neuvostomonumentti on suurin kolmesta Berliinissä sijaitsevista kolmesta muistomerkistä, jotka on pystytetty kaupungin toisen maailmansodan loppuvaiheessa vallanneiden puna-armeijan sotilaiden kunniaksi. Se sijaitsee Treptower Parkin puistossa Alt-Treptowin kaupunginosassa kaupungin keskustan kaakkoispuolella.
Kokonaisuus käsittää mausoleumin, kunniahautausmaan ja lukuisia veistoksia. Kyseessä on koko Saksan suurin neuvostosotilaiden hautausmaa. Mausoleumin katolle sijoitettu pääveistos esittää lasta käsivarsillaan kantavaa sotilasta, jonka toisessa kädessä oleva miekka on murskannut hakaristin. Alueelle johtaa portti puiston kahden puolen olevilta kaduilta, Puschkinalleelta ja Am Treptower Parkilta. Hautausmaan esipihalla on graniittisia patsaita, jotka esittävät muun muassa valtavia lippuja. Muistomerkki kattaa 9,3 hehtaarin alueen jo sinne on haudattu yli 7 000 puna-armeijan sotilasta.
Saksan itäistä miehitysvyöhykettä hallinoinnut neuvostoliittolainen sotilashallinto julisti syksyllä 1946 kilpailun suuresta hautamuistomerkistä, jonka keskeisenä teemana olisi natsismista saavutettu voitto. Muistomerkin suunnittelivat lopulta yhdessä arkkitehti Jakov Belopolski, kuvanveistäjä Jevgeni Vutšetitš, taidemaalari Aleksandr Gorpenko ja insinööri Sarra Valerius. Muistomerkki rakennettiin vuosina 1947–1949 ja avattiin voitonpäivänä 8. toukokuuta 1949.
Treptower Park
Treptower Park on puisto Berliinin Alt-Treptowin kaupunginosassa keskustan kaakkoispuolella, Spreejoen länsirannalla. Se on suosittua ulkoilualuetta.
Puiston pinta-ala on 88 hehtaaria. Sen suunnitteli Berliinin ensimmäinen kaupunginpuutarhuri Gustav Meyer ja se rakennettiin vuosina 1876–1888. Puistossa on nykyään Meyerin patsas. Puistossa on sekä nurmikkoaukeita että tiheää metsää. DDR:n aikana Spreejoen rantaan istutettiin ruusutarhoja. Puiston keskellä oli alkujaan suuri hippodromin muotoinen leikki- ja urheilukenttä, mutta sen päälle rakennettiin toisen maailmansodan jälkeen suuri puna-armeijan muistomerkki. Treptower Parkin alueella sijaitsee myös Archenholdin observatorio, jonka 21 metriä pitkä teleskooppi oli aikoinaan maailman pisin. Puistossa on myös suosittuja kahviloita ja ravintoloita, joista varsinkin ravintola Zenner on kuuluisa.
Alabama Slammer
Alabama Slammer on drinkki, joka on tehty Amarettosta, Southern Comfort-likööristä, sloe ginistä ja appelsiinimehusta sekä koristeena appelsiinisiivu ja kirsikka. Tarjoillaan Collins-lasista. Kutsutaan myös nimellä Southern Slammer. Sanotaan, että amerikkalaisen jalkapallon pelinrakentaja, Brett Favre, teki drinkistä kuuluisan. Kuitenkin drinkki oli suosittu jo yliopistoissa Yhdysvalloissa 1980-luvulla.
Airbus Helicopters EC175
Airbus Helicopters EC175 (myös nimellä Avicopter Z-15) on keskiraskas helikopteri, jota kehittää Airbus Helicopters ja AVIC. EC175 esiteltiin yleisölle Heli-Expossa Houstonissa vuonna 2008. Julkaisun aikana Eurocopter sai 111 osto-optiota 13 asiakkaalta. Toimitusten odotetaan alkavan loppuvuodesta 2014, vaikka niiden piti alkaa jo vuonna 2013.
EC175 kehitetään siviilimarkkinoille. Pääasiallinen käyttökohde on öljynporauslauttojen tukeminen ja etsintätehtävä.
Katri Tuorila
Katri Johanna Tuorila (o.s. Mustola, s. 19. syyskuuta 1992 Ylivieska) on suomalainen pikajuoksija, joka edustaa Kalajoen Junkkareita. Tuorilaa valmentaa hänen isänsä Tuomo Mustola.
Tuorila voitti kultaa Kalevan kisoissa 2014 400 metrillä juostuaan oman ennätyksensä 53,20. Samalla hän alitti Zürichin EM-kilpailujen tulosrajan. Oulun Kalevan kisoissa 2016 Tuorila voitti Suomen-mestaruuden ajalla 54,02 ja Seinäjoen Kalevan kisoissa 2017 ajalla 54,40. Samoissa kisoissa hän oli 200 metrillä pronssilla. Jyväskylän Kalevan kisoissa 2018 Tuorila juoksi 400 metrillä pronssille ajalla 54,49.
Tuorilan ennätys 200 metrillä on 24,30 ja 400 metrillä 53,20.
Kruunuohdakkeet
Kruunuohdakkeet ("Onopordum") on asterikasvien (Asteraceae) heimoon kuuluva kasvisuku. Sukuun kuuluu maailmanlaajuisesti noin 60 lajia. Lajimäärä vaihtelee eri lähteissä.
Ohdakkeet ("Cirsium") ja karhiaiset ("Carduus") muistuttavat ulkonäöltään kruunuohdakkeita.
Abydosaurus
Abydosaurus oli dinosauruksiin kuulunut suku, joka eli varhaisella liitukaudella. Sukuun kuului yksi laji, "A. mcintoshi". Se oli kasvissyöjä. "Abydosaurusten" jäänteitä on löydetty Yhdysvalloista Utahissa sijaitsevasta vuoristosta.
Kurhot
Kurhot ("Carlina") on asterikasvien heimoon kuuluva kasvisuku. Sukuun kuuluu maailmanlaajuisesti ainakin 20 lajia. Lajimäärä vaihtelee eri lähteissä.
Pete Parkkosen diskografia
Tämä on artikkeli suomalalaislaulaja Pete Parkkosen diskografiasta.
Islannin kuningaskunta
Islannin kuningaskunta (isl: "Konungsríkið Ísland"; tansk: "Kongeriget Island") oli perustuslaillinen monarkia Euroopassa. Se perustettiin 1. joulukuuta 1918, jolloin Islannin ja Tanskan välille luotiin personaaliunioni. Monarkia ja personaaliunioni lakkautettiin 17. kesäkuuta 1944, jolloin Islannista tuli pidetyn kansanäänestyksen jälkeen tasavalta.
Personaaliunionissa Islanti tunnustettiin täysin suvereeniksi valtioksi, jonka valtion päämiehenä toimii Tanskan kuningas. Islannin pyynnöstä ulkopolitiikka ja puolustus oli jätetty Tanskan hallintaan. Islanti sai oman lipun ja vaakunan.
Toisessa maailmansodassa Tanska joutui Saksan miehittämäksi. Tämän johdosta Islanti ilmoitti ottavansa ulkomaanpolitiikan ja puolustuksen omalle harteelleen. Britannia Islannin protestoinista huolimatta kuitenkin miehitti maan, koska se oli strategisesti tärkeällä paikalla. Vuonna 1941 Islanti hyväksyi puolustussopimuksen Yhdysvaltain kanssa.
Vuonna 1944 maasta tuli tasavalta maassa pidetyn kansanäänestyksen jälkeen. Kansanäänestyksessä aivan ylivoimainen enemmistö (noin 97 %) islantilaisista kannatti personaaliunionin kumoamista. Äänestysprosentti oli peräti yli 98 %.
Läätteet
Läätteet ("Saussurea") on asterikasvien heimoon kuuluva kasvisuku. Sukuun kuuluu maailmanlaajuisesti ainakin 300 lajia. Suvun lajimäärä vaihtelee eri lähteissä.
Matthew Gibson
Lon Matthew Gibson (s. 2. lokakuuta 1984 Oklahoma City, Oklahoma) on yhdysvaltalainen koripalloilija, pelipaikaltaan pelintekijä. Hän on pelannut useassa Euroopan maassa, muun muassa Suomen pääsarjaa Lappeenrannan NMKY:ssä ja Kouvoissa. Kevään 2018 hän edustaa Uudenkaupungin Korihaita. Gibson voitti Korisliigan riistokuninkuuden 2010 ja 2014.
Gibsonin isä pelasi koripalloa ammatikseen, ja Matthewkin aloitti lajin harrastamisen lapsena. Hän oli hyvä myös jalkapallossa, joka ei kuitenkaan tuolloin tarjonnut Yhdysvalloissa juuri menestysmahdollisuuksia.
Tammikuussa 2010 Gibson antoi Korisliigan sarjaottelun yhteydessä positiivisen dopingnäytteen nandrolonista. Suomen Koripalloliitto langetti hänelle kahden vuoden toimintakiellon. Marraskuussa 2012 Gibson valittiin Korisliigan kuukauden pelaajaksi. Syksyllä 2013 Gibson pelasi Ranskan toiseksi korkeimmalla sarjatasolla. Tammikuussa 2014 hän palasi Suomeen, Kouvoihin. Kesällä 2014 hän teki pelaajasopimuksen unkarilaisen Kaposvári KKn kanssa. Joulukuussa hän palasi Kouvoihin. Joulukuussa 2017 Gibson palasi viidennen kerran Suomeen ja Korisliigaan, tällä kertaa Korihaiden riveihin.
Suomen, Ranskan ja Unkarin lisäksi Gibson on pelannut muun muassa Italiassa, Saksassa ja Sveitsissä.
Gibson seurustelee suomalaisen maajoukkuekoripalloilija Anni Mäkitalon kanssa.
Gibson esiintyi Särren "Leikkaa sukkaa" -kappaleen musiikkivideolla yhdessä mm. Jamar Wilsonin kanssa.
Dits et écrits
Dits et écrits on postuumisti julkaistu kokoomateos Michel Foucaultin artikkeleista ja haastatteluista. Teos ilmestyi alun perin neliosaisena vuonna 1994 ja kaksiosaisena laitoksena vuonna 2001. Suomeksi on julkaistu valikoima "Parhaat" vuonna 2014.
Robert Arnold
Robert Arnold (s. 12. marraskuuta 1988 Lancaster, Kalifornia) on yhdysvaltalainen koripalloilija, pelipaikaltaan laituri.
Yliopistossa kaksi kautta pelannut Arnold siirtyi ammattilaiseksi Eurooppaan ja pelasi kaksi kautta itävaltalaisessa Allianz Swans Gmundenissa. Swansissa Arnold saavutti Itävallan cupin ja supercupin voitot sekä maan pääsarjan hopeaa. Itävallan jälkeen hän siirtyi Suomeen, Namika Lahden joukkueeseen. Seuraavaksi kaudeksi Arnold siirtyi Joensuun Katajaan. Kataja voitti seurahistoriansa ensimmäisen miesten Suomen mestaruuden, ja Arnold valittiin Korisliigan vuoden ulkomaalaisvahvistukseksi.
Seuraavaksi kaudeksi Arnold siirtyi belgialaiseen Belfius Mons-Hainaut'hin.
Tiibetiläinen keittiö
Tiibetiläinen keittiö on syntynyt Tiibetin korkeuksien ankarissa ilmasto-oloissa paikallisen uskonnon ja tapojen muovaamana. Koska kasviksia on vaikea viljellä, liha- ja maitoruoat ovat tärkeitä, etenkin jakki, nauta, lammas ja vuohi. Myös ohraa viljellään paljon. Kalaa tiibetiläiset eivät syö, vaikka maassa on kalaisia jokia ja järviä, sillä tiibetiläiset uskovat, että on parempi surmata harvoja isoja eläimiä kuin useita pieniä. Jotkut nuoret tiibetiläiset ovat kasvissyöjiä uskonnollisista syistä.
Yleisimpiä tiibetiläisiä ruokia ovat:
Yleisimpiä juomia ovat keitetty tee, johon sekoitetaan kirkastettua voita ja suolaa, makea tee, johon sekoitetaan sokeria, sekä alkoholipitoinen ohraviini ("chang").
Pallo-ohdakkeet
Pallo-ohdakkeet ("Echinops") on asterikasvien heimoon kuuluva kasvisuku. Sukuun kuuluu maailmanlaajuisesti noin 120 lajia.
Ariyalurin piirikunta
Ariyalurin piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Cuddaloren piirikuntaan, etelästä Thanjavurin piirikuntaan ja lännestä Perambalurin ja Tiruchirappallin piirikuntiin.
Piirikunnassa oli vuoden 2011 väestönlaskennassa 754 894 asukasta.
Chennain piirikunta
Chennain piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Thiruvallurin piirikuntaan, etelästä Kancheepuramin piirikuntaan ja lännestä Bengalinlahteen.
Piirikunnassa oli vuoden 2011 väestönlaskennassa 4 646 732 asukasta.
Coimbatoren piirikunta
Coimbatoren piirikunta () on yksi Intian Tamil Nadun osavaltion 32 piirikunnasta. Piirikunta rajautuu lännestä ja etelästä Keralaan, pohjoisesta Nilgirien ja Eroden piirikuntiin ja idästä Tiruppurin piirikuntaan.
Piirikunnassa oli vuoden 2011 väestönlaskennassa 3 458 045 asukasta.
Cuddaloren piirikunta
Cuddaloren piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Viluppuramin piirikuntaan, idästä Bengalinlahteen ja etelästä Perambalurin, Ariyalurin ja Nagapattinamin piirikuntiin.
Piirikunnassa oli vuoden 2011 väestönlaskennassa 2 605 914 asukasta.
Dharmapurin piirikunta
Dharmapurin piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Krishnagirin piirikuntaan, idästä Tiruvannamalain ja Viluppuramin piirikuntiin ja etelästä Salemin piirikuntaan.
Piirikunnassa oli vuoden 2011 väestönlaskennassa 1 506 843 asukasta.
Malagaan
”Malagaan” on Jari Sillanpään kappale hänen syyskuussa 2014 julkaistulta "Rakkaudella merkitty mies" -nimiseltä studioalbumilta. Kappale julkaistiin albumin ensimmäisenä singlenä 13. kesäkuuta 2014. Kappaleen ovat säveltäneet ja sanoittaneet Mariska, Setä Tamu sekä Kuningasidea-yhtyeen laulusolistina tunnettu Väinöväinö. Kappaleen on tuottanut Leri Leskinen. Kappaleella kuullaan Sillanpään lisäksi myös DJPP:tä, joka esittää kappaleen rap-osuuden.
Artisti on kertonut ettei voinut sietää kappaletta sen demovaiheessa ja ajatteli sen olevan liian banaali, mutta kuunneltuaan sitä muutaman päivän ajan se oli alkanut jo naurattamaan Sillanpäätä.
Kappale menestyi listoilla poikkeuksellisen hyvin verrattuna artistin viimeisimpiin alkuperäissinglejulkaisuihin. Kappale nousi parhaimmillaan 10:nneksi soitetuimmaksi radiokappaleeksi elokuussa 2014. Viikolla 33/2014 ”Malagaan” nousi 15:nneksi ostetuimmaksi kappaleeksi latauslistalla.
Sanni Suhonen
Sanni Suhonen (s. 30. toukokuuta 1969 Tampere) on suomalainen yleisurheilija, jonka päälajit olivat pituushyppy ja kolmiloikka. Hän edusti Mikkelin Kilpa-Veikkoja ja häntä valmensi Heikki Kyröläinen.
Suhonen edusti Suomea aikuisten maaotteluissa vuosina 1985–1993. Hän voitti hallimaaottelun kolmiloikkakilpailun Tampereella maaliskuussa 1993 ennätyksellään 12,93. Ulkorataennätyksensä 13,18 hän loikki saman vuoden heinäkuussa Koskella. Pituushyppyennätyksensä 630 hän hyppäsi Mikkelissä kesäkuussa 1992. Hallissa hän hyppäsi parhaimmillaan 623 Tukholmassa helmikuussa 1990.
Suhonen saavutti Kalevan kisoissa 1993 hopeaa sekä pituushypyssä että kolmiloikassa. Hän voitti sisäratojen Suomen-mestaruuden pituushypyssä Rovaniemellä 1985 tuloksella 603. Hän sai lisäksi hopeaa 1990 sekä pronssia 1989 ja 1993. Kolmiloikassa hän sijoittui SM-hallikilpailuissa kolmanneksi 1992 ja 1993.
Riitta Brännkärr
Riitta Teija Maarit Brännkärr (o.s. Salo, s. 19. helmikuuta 1963 Kaustinen) on suomalainen kiekonheittäjä. Hän edusti aktiiviurallaan Kaustisen Pohjan-Veikkoja ja häntä valmensivat Sakari Penttilä ja Pentti Kahma.
Brännkärr edusti Suomea akuisten maaotteluissa 1985–1989, ja sijoittui parhaimmillaan toiseksi Tukholmassa 1989 ennätyksellään 52,86. Hän sai Kalevan kisoissa hopeaa 1987, 1988 ja 1989. Hän voitti sisäratojen Suomen-mestaruuden Kuopiossa 1989 parhaalla hallituloksellaan 49,00.
Eurocopter EC145
Eurocopter EC145 on kaksimoottorinen helikopteri jota valmistaa Airbus Helicopters. EC145 tunnettiin alun perin nimellä BK 117 C2, sillä se perustuu MBB/Kawasaki BK 117 -helikopteriin. MBB/Kawasaki BK 117 tuli Eurocopterin (Airbus Helicopters) mallistoon vuonna 1992 Eurocopterin muodostuessa, jolloin helikopteria valmistanut Messerschmitt-Bölkow-Blohm sulautui Aérospatiale-Matran kanssa.
EC145 voi kuljettaa 9 matkustajaa, ja miehistönä toimii yksi tai kaksi lentäjää. EC145:sta markkinoidaan pelastustehtäviin, etsintätehtäviin, matkustajien kuljetukseen, poliisilaitosten käyttöön ja kevyeksi kuljetushelikopteriksi
EC145 kehitettiin yhteistyössä Eurocopterin ja Kawasaki Heavy Industriesin kanssa perustuen aikaisempaan BK 117 C1 -helikopteriin. Sen sijaan, että helikopterin suunnittelu olisi aloitettu puhtaalta pöydältä otettiin EC145:een elementtejä Eurocopter EC135 helikopterista sekä BK 117:stä. Kuitenkin EC145:ssa on useita parannuksia edeltäjiinsä verrattuna, näitä ovat pidempi lentomatka ja suurempi kapasiteetti.
EC145 teki ensilentonsa 12. kesäkuuta 1999 Donauwörthissä Saksassa. Saksan "Luftfahrt-Bundesamt" ja Japanin ilmailuviranomaiset serifiovat EC145 -helikopterin vuonna 2000, ja Yhdysvaltojen Federal Aviation Administration vuonna 2002.
Airbus Helicoptersilla ja Kawasakilla on sopimus, jonka mukaan kummallakin yrityksellä on oikeus valmistaa ja myydä helikopteria. Airbus myy ja valmistaa helikopteria tunnuksella EC145 maailmanlaajuiseti Kawasakin valmistaessa sitä erityisesti Aasian markkinoille tunnuksella BK 117 C2. Yrityksen kuitenkin jatkavat helikopterityypin päivittämistä ja jatkokehitystä yhdessä. Vuonna 2002 Mitsubishi Heavy Industries MH2000 -helikopterin poistuessa markkinoilta Kawasakin BK 117 C2:sta tuli ainut Japanissa valmistettu siviilihelikopteri.
Vuonna 2011 Eurocopter virallisesti julkisti päivitetyn version EC-145 -helikopterista nimellä EC145 T2. Version suorituskykyä on parannettu. Siinä on mm. uudet moottorit, fenestron -peräroottori sekä paranneltu avioniikka. Merkittävimpiä muutoksia on uudistettu autopilotti.
VIP -käyttöön suunniteltiin EC145 Mercedes-Benz Style versio, jossa on Mercedes-Benzin suunnittelemat sisätilat. Vresioon mahtuu 4-8 konfiguraatiosta riippuen.
Sotilaskäyttöön kehitettiin EC145 T2 -mallin pohjalta EC645 T2 -versio.
Yhdysvaltojen maavoimien käyttöön kehitettiin UH-72A Lakota -versio.
Eurocopter aloitti myös ilman lentäjää lentämään kykenevän EC145 version kehittämisen vuonna 2011. Testilennot, mukaan lukien miehittämättömät lennot, alkoivat vuonna 2013. Version on tarkoitus voida lentää itsenäisesti tai miehitettynä. Onnettomuus tilanteessa, kuten järjestelmähäiriössä, järjestelmä pyrkii automaattisesti laskeutumaan.
Syyskuussa 2012 EC145 oli yli sadan asiakkaan käytössä 34 maassa.
Äitiyshuolto
Äitiyshuolto on maailmassa eri aikoina vaihtelevasti toteutettu perhe- ja syntyvyyspolitiikan muoto. Sen perimmäisenä tarkoituksena voi olla jatkuvien sotien aiheuttaman väestökadon korvaaminen. Samantapainen näkökohta on äitien hyvinvoinnin merkitys lasten eloonjäämiselle.
Äitiyshuollon tarkoituksena on paitsi lasten, myös äitien henkiinjääminen ja terveys. Alkukantaisissa ja köyhissä yhteisöissä lähinnä suku on vastuussa äitiyshuollosta. Myös kätilöinä voivat toimia kouluttamattomat, mutta mahdollisesti perimätiedon varassa toimivat henkilöt. On yleistä, että kehitysmaissa ja heikon sosiaaliturvan maissa uskonnolliset yhteisöt ovat järjestämässä äitiyshuoltoa. Lapsiäitiys on yleismaailmallinen käsite, mutta traditiot kuten järjestetyt avioliitot saattavat estää asiallisen äitiyshuollon. Esimerkiksi Suomessa on ollut varsin tavallista, että syntynyt lapsi merkitään isovanhemmalle. Hyvinvointivaltiot ovat toteuttaneet julkisen, maksuttoman neuvolajärjestelmän. Se ohjaa äitejä ja nykyään myös isiä ennen synnytystä vastaanottamaan lapsen. Erityisesti Suomessa äitiyshuoltoon kuuluu äitiysavustus, joka on toteutettu pienehköllä rahasummalla tai varta vasten laaditulla, rahallisesti arvokkaammalla äitiysavustuspakkauksella. Äitiyshuoltoon kuuluu myös terveydenhuollon tarkastus synnytyksen jälkeen. Äitiyshuoltoon kuuluu myös ehkäisyneuvonta.
Äitien työssäkäynnin yleistyminen, sukupuolinen tasa-arvo ja esimerkiksi sukupuolineutraalius muuttavat äitiyden käsitettä. Edelleen esimerkiksi monissa Afrikan maissa on äitien HIV-positiivisuus suuri ongelma. Rikkaammissa maissa on lasten terveyttä uhkaavien sairauksien seulonta helpompaa. Ensisynnyttäjien keski-ikä on taas rikkaissa länsimaissa noussut radikaalisti samalla kun uraputkiajattelu on saanut suurta jalansijaa. On jopa kuultu myös, että sosiaalisen median keinoin on neuvottu äitejä ottamaan vastaan äitiyspakkauksia Suomessa ja myymään niitä vaikkapa Yhdysvaltoihin, missä käsitettä ei tunneta.
Fenestron
Fenestron on helikopterin pyrstöroottorityyppi, joka ei ole tavanomaisesta peräroottorista poiketen avoin vaan on integroituna helikopterin pyrstöön. Perinteisessä peräroottorissa on 2–4 lapaa, mutta Fenestron -roottorissa on 8-18 pienempää lapaa, jotka ovat eri kulmissa pienentäen roottorin toiminnasta aiheutuvaa melua.
Ensimmäisen Fenestronin kehitti ranskalainen Sud Aviation, joka on nykyään osa Airbus Helicoptersia, jonka tavaramerkki Fenestron on. Airbus Helicopters käyttääkin Fenestronia suurimmassa osassa helikoptereitaan. Fenestronin konsepti oltiin kehitetty jo aikaisemmin, ja sen kehitti Yhdistynyt kuningaskuntalainen yritys J. & G. Weir Ltd.
Termi "Fenestron" on otettu ranskan kielen "pientä ikkunaa" tarkoittavasta sanasta.
Zulfiqar (panssarivaunu)
Zulfiqar () on iranilainen taistelupanssarivaunu. Zulfiqar on nimetty Ali ibn Abi Talibin legendaarisen miekan mukaan.
Ensimmäiset Zulfiqarin prototyypit esiteltiin 1993. Kuusi lähes-tuotantomallia rakennettiin ja testattiin vuonna 1997.Tuotantolaitos, joka valmistaa Zulfiqarin lisäksi myös Iranilaista Boragh-rynnäkköpanssarivaunua sekä BMP-2 -rynnäkköpanssarivaunua avattiin vuonna 1997. Vuoteen 2012 mennessä n. 100 Zulfiqaria on valmistettu.
Panssarivaunun laatikkomainen tykkitorni on paikallisesti tuotettu. Uskotaan, että Zulfiqar kehitettiin T-72-, M48 Patton- ja M60 -panssarivaunujen komponenttien pohjalta. Zulfiqarin taistelupainon uskotaan olevan n. 36t. Jotkin lähteet pitävät Zulfiqaria ja Brasilialaista EE-T1 Osório -panssarivaunua samankaltaisina.
Zulfiqar vaatii toimiakseen kolmihenkisen miehistön. Panssarivaunun automaattilataajan uskotaan olevan sama kuin T-72:ssa.
Panssarivaunu käyttää sileäputkista 2A46 -panssarivaunukanuunaa, joka on sama kuin T-72 -panssarivaunussa. Tämä helpottaa panssarivaunun ammusten massatuottamista Iranissa, sillä suurin osa Iranin maavoimien taistelupanssarivaunuista on T-72 -mallisia.
Zulfiqar-1:ssa on Slovenialainen EFCS-3 -tulenjohtojärjestelmä, jota käytetään myös Type 72Z -panssarivaunussa. Järjestelmä mahdollistaa liikkestä ampumisen.
Moto Morini
Moto Morini on italialainen moottoripyörävalmistaja. Yrityksen perusti Alfonso Morini Bolognassa vuonna 1937.
Aikaisemmin Morini oli valmistanut moottoripyöriä Mario Mazzettin kanssa nimellä MM. Moto Morini siirtyi Cagivan alaisuuteen vuonna 1987. Vuonna 1996 se siirtyi Texas Pacific Groupiin alaisuuteen, joka oli ostanut myös Ducatin. Vuonna 1999 Morini Franco Motori spa osti oikeudet nimen Moto Morini käyttöön. Morini Franco Motori span oli perustanut Alfonso Morinin veljenpoika vuonna 1954. Vuonna 2010 yritys päätyi konkurssiselvitykseen, mutta se aloitti uudelleen moottoripyörien valmistuksen vuonna 2012.
Ester Valtonen
Ester Valtonen (17. helmikuuta 1905 Laihia – 28. heinäkuuta 2014 Laihia) oli jossakin vaiheessa toiseksi vanhin sekä kaikkien aikojen kymmenenneksi vanhin suomalainen. Häntä vanhempi oli ainoastaan turkulainen Selma Tuominen (s. 19. heinäkuuta 1903 – 2015). Valtonen asui synnyinkunnassaan Laihialla koko ikänsä.
Amanda Moksi
Amanda Moksi (o.s. Pyhtmäki; 21. maaliskuuta 1885 Hollola – 21. marraskuuta 1994 Kuhmoinen) oli pitkäikäinen suomalainen. Hän oli syntyisin Hollolasta Paimelan kylästä. Hän oli kuollessaan 109 vuoden ja 245 päivän ikäinen.
Ida Virenius
Ida Virenius (o.s. Tallqvist) (7. huhtikuuta 1881 Vihti – 28. huhtikuuta 1990 Nurmijärvi) oli pitkäikäinen suomalainen. Hän oli kuollessaan 109 vuoden ja 21 päivän ikäinen.
Mathilda Honka
Mathilda Honka (23. helmikuuta 1877 – 17. syyskuuta 1985) oli pitkäikäinen suomalainen. Hän asui ainakin Mynämäellä. Hän oli kuollessaan 108 vuoden ja 206 päivän ikäinen ja sillä hetkellä Suomen vanhin ihminen.
Dušan Basta
Dušan Basta (s. 18. elokuuta 1984 Belgrad, Jugoslavia) on serbialainen jalkapalloilija. Hän edustaa Italian pääsarjassa pelaavaa Laziota ja on pelipaikaltaan puolustaja.
Basta siirtyi Lazioon 23. kesäkuuta 2014 Udinesesta noin 5,5 miljoonan euron siirtokorvauksella ja tehden neljänvuoden sopimuksen.
Alamosaurus
Alamosaurus oli dinosauruksiin kuulunut suku, joka eli liitukaudella. Siihen kuuluva laji oli "A. sanjuanensis". Suvun lajit olivat kasvissyöjiä. Niiden on arvioitu olleen noin 20 metriä pitkiä. Alamosauruksen jäänteitä on löydetty kalliomuodostumista Yhdysvalloista New Mexicosta, Teksasista ja mahdollisesti myös Utahista.
Helena Åström
Helena Margaretha Åström (s. 28. tammikuuta 1964) on suomalainen kävelijä. Hän edusti aktiiviurallaan Esbo Idrottsföreningiä ja häntä valmensi Hannu Holappa.
Åström edusti Suomea aikuisten maaotteluissa vuosina 1983–1993 sijoittuen parhaimmillaan toiseksi 5 000 metrin kävelyssä Lappeenrannassa 1983 ja Santiago de Compostelassa 1984 sekä 10 kilometrin kävelyssä Tuusulassa 1993.
Åström saavutti SM-kilpailuissa 5 000 metrin kävelyssä kultaa 1983, hopeaa 1984 ja pronssia 1993. 10 kilometrin kävelyssä hän voitti Suomen-mestaruuden 1983, sai hopeaa 1981, 1982 ja 1992 sekä pronssia 1989, 1991 ja 1993. Sisäratojen SM-kilpailuissa hän saavutti hopeaa 3 000 metrin kävelyssä 1987.
Sinikka Toropainen
Sinikka Esteri Toropainen (ent. Kiippa, o.s. Palonkoski, s. 2. maaliskuuta 1941 Kauhajoki) on suomalainen kestävyysjuoksija. Hän edusti aktiiviurallaan Vaasan Vasamaa ja häntä valmensi Sulo Saarela.
Kiippa sijoittui maratonjuoksussa 15:nneksi Ateenan EM-kilpailuissa 1982 ja 27:nneksi Helsingin MM-kilpailuissa 1983. SM-kilpailuissa hän sai maratonilla hopeaa 1980, 1981 ja 1982 sekä pronssia 1983. Ennätyksensä 2.40.52 hän juoksi voittaessaan Apeldoornin maratonin 1983.
Museo della Via Ostiense
Museo della Via Ostiense on Roomassa, Italiassa sijaitseva museo. Se on entinen Porta San Paolon kaupunginportti. Se sijaitsee Ostian satamakaupunkiin johtavan ulosmenotien Via Ostiensiksen varrella. Museon vieressä on Cestiuksen pyramidi.
A129
A129 on Värtsilän ja Pietarin välinen maantie. Tie yhtyy tiehen A122:n Pietarin pohjoispuolella. Sen kokonaispituus 325 km. Sortavalan ja Käkisalmen välinen osuus on 135 km ja Käkisalmi-Pietari 140 km. Tie ylittää Vuoksen Kiviniemen sillan kautta. Sortavalan ja Käkisalmen välillä tie seurailee Laatokan länsirantaa, jossa sen on hyvin mutkainen ja mäkinen, siinä on paljon jyrkkiä mutkia, laskuja ja nousuja. Maisemallisesti hyvin arvokas tieosuus. Tie ylittää Karjalan Tasavallan ja Leningradin alueen välisen rajan Hiitolan lähistöllä.Tietä on peruskorjattu, oikaistu ja rakennettu uusia eritasoliittymiä Hiitolan kohdalla vuonna 2014.
Dindigulin piirikunta
Dindigulin piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Tiruppurin, Karurin ja Tiruchirappallin piirikuntiin ja etelästä Thenin ja Madurain piirikuntiin.
Piirikunnassa oli vuoden 2011 väestönlaskennassa 2 159 775 asukasta.
Arja Jokinen
Arja Anneli Jokinen (o.s. Viljanmaa, 22. maaliskuuta 1965 Jyväskylä – 7. lokakuuta 1991) oli suomalainen yleisurheilija. Hän edusti Jyväskylän Kenttäurheilijoita, Harjun Urheilijat -82 -seuraa ja Turun Urheiluliittoa. Häntä valmensivat Matti Jääskeläinen ja Petri Jokinen.
Jokinen karsiutui 400 metrin aitajuoksun välierissä Schwechatin alle 20-vuotiaiden EM-kilpailuissa 1983. Hän edusti Suomea aikuisten maaotteluissa 1984–1986 sijoittuen henkilökohtaisella matkalla parhaimmillaan neljänneksi.
Jokinen voitti sisäratojen Suomen-mestaruuden 400 metrin juoksussa Tampereella 1986. Kalevan kisoissa hän sai hopeaa 800 metrillä 1985 ja 1986 ja 400 metrin aitajuoksussa 1983 ja 1984 sekä pronssia 400 metrillä 1983. Hän voitti 4 × 100 metrin viestin Suomen-mestaruuden 1985.
Eroden piirikunta
Eroden piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Karnatakaan, idästä Dharmapurin, Salemin ja Namakkalin osavaltioihin ja etelästä Nilgirien, Coimbatoren, Tiruppurin ja Karurin piirikuntiin.
Piirikunnassa oli vuoden 2011 väestönlaskennassa 2 251 744 asukasta.
Kancheepuramin piirikunta
Kancheepuramin piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Thiruvarurin piirikuntaan, lännestä Velloren ja Tiruvannamalain piirikuntiin, etelästä Viluppuramin piirikuntaan ja idästä Bengalinlahteen.
Piirikunnassa oli vuoden 2011 väestönlaskennassa 3 998 252 asukasta.
Kanniyakumarin piirikunta
Kanniyakumarin piirikunta () on yksi Intian Tamil Nadun osavaltion 32 piirikunnasta. Piirikunta rajautuu lännestä Keralaan, koillisesta Tirunelvelin piirikuntaan ja etelästä Intian valtamereen.
Piirikunnassa oli vuoden 2011 väestönlaskennassa 1 870 374 asukasta.
Karurin piirikunta
Karurin piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Eroden ja Namakkalin piirikuntiin, idästä Tiruchirappallin piirikuntaan, etelästä Dindigulin piirikuntaan ja lännestä Tiruppurin piirikuntaan.
Piirikunnassa oli vuoden 2011 väestönlaskennassa 1 064 493 asukasta.
Hetken maailma on tässä (kappale)
”Hetken maailma on tässä” on suomalaisartisti PistePisteen kappale hänen samannimiseltä esikoisalbumilta. Warner Music Finland julkaisi kappaleen albumin kolmantena singlenä 7. kesäkuuta 2013. Kappaleen ovat säveltäneet Hermanni Kovalainen, Aatu Mällinen sekä Harri Arhio, joka on myös sanoittanut kappaleen. Sanoituksiltaan kappale kertoo heittäytymisestä musiikin vietäväksi.
Kappaleen virallinen musiikkivideo julkaistiin 26. kesäkuuta 2013. Jukka Lariolan ohjaamalla videolla artisti yllättää kuvitteellisen aviopuolisonsa rentoutumispäivällä Helsingissä.
Krishnagirin piirikunta
Krishnagirin piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta ja lännestä Karnatakaan ja Andhra Pradeshiin, idästä Velloren ja Tiruvannamalain piirikuntiin ja etelästä Dharmapurin piirikuntaan.
Piirikunnassa oli vuoden 2011 väestönlaskennassa 1 879 809 asukasta.
Madurain piirikunta
Madurain piirikunta () on yksi Intian Tamil Nadun osavaltion 32 piirikunnasta. Piirikunta rajautuu lännestä Thenin piirikuntaan, pohjoisesta Dindigulin piirikuntaan, idästä Sivagangan piirikuntaan ja etelästä Virudhunagarin piirikuntaan.
Piirikunnassa oli vuoden 2011 väestönlaskennassa 3 038 252 asukasta.
Nagapattinamin piirikunta
Nagapattinamin piirikunta () on yksi Intian Tamil Nadun osavaltion 32 piirikunnasta. Piirikunta rajautuu idästä Bengalinlahteen ja lännestä Cuddaloren, Ariyalurin, Thanjavurin ja Thiruvarurin piirikuntiin. Nagapattinamin piirikunnan rannikolla sijaitseva Karaikalin kaupunki ei kuulu Tamil Naduun, vaan se on osa Puducherryn territoriota.
Piirikunnassa oli vuoden 2011 väestönlaskennassa 1 616 450 asukasta.
Namakkalin piirikunta
Namakkalin piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Salemin piirikuntaan, idästä Tiruchirappallin piirikuntaan, etelästä Karurin piirikuntaan ja lännestä Eroden piirikuntaan.
Piirikunnassa oli vuoden 2011 väestönlaskennassa 1 726 601 asukasta.
Enemmän duoo ku sooloo
”Enemmän duoo ku sooloo” on suomalaisyhtye Kuningasidean kappale heidän "On uusi aika" -nimiseltä esikoisalbumilta. Warner Music Finland julkaisi kappaleen albumin ensimmäisenä singlenä 19. maaliskuuta 2012. Kappaleen ovat säveltäneet ja sanoittaneet Väinö Wallenius sekä Pauli Korjus. Kappaleen sanoitusta on kuvailtu kannustavaksi.
Veikko Niemen ohjaama musiikkivideo kappaleesta julkaistiin samana päivänä singlen kanssa. Kappale oli kaupallinen menestys, sillä se sijoittui parhaimmillaan singlelistan toiselle ja latauslistan ensimmäiselle sijalle. Radiolistalla kappale oli parhaimmillaan radioiden kolmanneksi soitetuin kappale.
Nilgirien piirikunta
Nilgirien piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Karnatakaan, lännestä Keralaan, idästä Eroden piirikuntaan ja etelästä Coimbatoren piirikuntaan.
Piirikunta saa nimensä Nilgirivuorista. Nilgirien piirikunnassa oli vuoden 2011 väestönlaskennassa 735 394 asukasta.
Perambalurin piirikunta
Perambalurin piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Salemin, Viluppuramin ja Cuddaloren piirikuntiin, kaakosta Ariyalurin piirikuntaan ja lounaasta Tiruchirappallin piirikuntaan.
Piirikunnassa oli vuoden 2011 väestönlaskennassa 565 223 asukasta.
Vasili
Vasili () on venäläinen miehen etunimi. Se on muunnos kreikkalais­peräisestä nimestä Basileios (Βασιλειος), joka merkitsee kuningasta. Myös Suomessa nimi Vasili on Väestö­rekisteri­keskuksen tietojen mukaan annettu vuoden 2009 loppuun mennessä 523 henkilölle.
Samaa alkuperää on suomalainen nimi Pasi.
Heta Tuuri
Heta Maarit Tuuri (s. 14. tammikuuta 1995 Lahti) on suomalainen korkeushyppääjä. Hän edustaa Lahden Ahkeraa.
Tuuri saavutti pronssia korkeushypyssä Kuopion Kalevan kisoissa 2014 tuloksella 182. Tuurin ennätys 185 on hypätty Kuortaneella vuonna 2014. Tuuri oli vuonna 2014 mukana alle 20-vuotiaiden maailmanmestaruuskilpailuissa Eugenessa, mutta jäi karsintaan.
Tuuri on opiskellut tammikuusta 2015 Yhdysvalloissa. Tuuri on jatkanut yleisurheilua Yhdysvaltojen yliopistokilpailuissa.
Heikki Löyttyniemi
Heikki Alarik Löyttyniemi (24. toukokuuta 1928 Janakkala – 9. kesäkuuta 2014 Turku) oli suomalainen kaupunkineuvos. Hän toimi muun muassa Turun kauppakamarin ja Turun Messujen toimitusjohtajana ja kokoomuksen valtuutettuna.
Koulutukseltaan Löyttyniemi oli ekonomi. Heikki Löyttyniemi syntyi kauppias Aarne Löyttynimen ja Aino Ester Seppälän perheeseen, hänen veljiään ovat päätoimittaja Veikko Löyttyniemi ja kansanedustaja Pekka Löyttyniemi.
Almaz Ayana
Ayana sijoittui Monctonin alle 20-vuotiaiden MM-kilpailuissa 2010 viidenneksi 3 000 metrin estejuoksussa. Moskovan MM-kilpailuissa 2013 hän saavutti pronssia 5 000 metrillä ajalla 14.51,33. Hän voitti 5 000 metrillä 2014 Afrikan-mestaruuden Marrakechissä ajalla 15.32,72 ja Maanosien cupin niin ikään Marrakechissä ajalla 15.33,32. Hän voitti 5 000 metrin maailmanmestaruuden Pekingissä 2015 ajalla 14.26,83.
Ayana juoksi maailman kaikkien aikojen toiseksi parhaan ajan 5 000 metrillä 14.12,59 voittaessaan Timanttiliigan kilpailun Roomassa kesäkuussa 2016.
Rio de Janeiron olympialaissa 2016 Ayana voitti kultaa 10 000 metrillä maailmanennätyksellä 29.17,45. Hän alitti Wang Junxian lähes 23 vuotta vanhan ennätyksen yli 14 sekunnilla. 5 000 metrillä hän sai pronssia ajalla 14.33,59. Saavutustensa myötä Ayana valittiin .
Ayana voitti Lontoossa 2017 maailmanmestaruuden 10 000 metrillä ajalla 30.16,32. 5 000 metrillä hän sai hopeaa ajalla 14.40,35.
Hinzert
Hinzert ("SS-Sonderlager Hinzert or Konzentrationslager/KZ Hinzert") oli natsien keskitysleiri Rheinland-Pfalzissa, Lounais-Saksassa, 30 kilometrin päässä Luxemburgin vastaisesta rajasta.
Vuosien 1939 ja 1945 välillä siellä oli arviolta noin 14 000 poliittista vankia.
Early Years (Waltarin albumi)
Early Years on suomalaisen heavy metal -yhtye Waltarin kokoelma-albumi. Se julkaistiin vuonna 2006 levymerkillä Stupido Records.Kokonaiskesto: 01:16:25
Kokonaiskesto: 01:15:26
Saint-Chamond
Saint-Chamond on kunta Ranskassa Loirein departementissa Rhône-Alpesin alueella. Kunta sijaitsee vedenjakaja-alueella, ja siellä on yksi lähtöpiste roomalaisten rakentamalle akveduktille. Gierin akvedukti johdatti vettä Gier-joesta Lyoniin, joka tunnettiin silloin nimellä "Lugdunum". Saint-Chamond on ollut Jarezin alueen pääkaupunki. Kunta on tärkeä teollisuuskaupunki.
The 2nd Decade – In the Cradle
The 2nd Decade – In the Cradle on suomalaisen heavy metal -yhtye Waltarin kokoelma-albumi, joka koostuu yhtyeen vuosina 2000–2008 äänitetystä materiaalista. Se julkaistiin 10. syyskuuta 2008 levymerkillä Stay Heavy Records.
Pélussin
Pélussin on kunta Keski-Ranskassa Loirein departementissa Rhône-Alpesin alueella. Kunnan nähtävyys on linna Château de Virieu. Kunnasta on myös hyvät yhteydet läheiseen Pilatin luonnonpuistoon ("Parc naturel régional du Pilat").
Tuuri (täsmennyssivu)
Tuuri voi tarkoittaa seuraavia:
Waltari (EP)
Waltari on samannimisen yhtyeen eponyymi EP-levy. Se julkaistiin omakustanteena tammikuussa 1988.
EP:n kappaleita on julkaistu uudelleen yhtyeen varhaista tuotantoa sisältävällä kokoelma-albumilla "Early Years".
Metyylilitium
Metyylilitium (CHLi) on litiumin organometalliyhdisteisiin kuuluva orgaaninen yhdiste. Ainetta käytetään orgaanisissa synteeseissä metyloimisreagenssina ja muiden organometalliyhdisteiden valmistuksessa.
Metyylilitium on huoneenlämpötilassa valkoista kiinteää ainetta. Yhdiste reagoi erittäin voimaakkaasti ilman ja veden ja muiden proottisten liuottimien kanssa. Yhdiste ei liukene hiilivetyihin, mutta liukenee eettereihin kuten dietyylieetteriin ja tetrahydrofuraaniin ja yhdistettä käytetään tyypillisimmin liuotettuina näihin liuottimiin. Muiden organolitiumyhdisteiden tavoin metyylilitiumille on tunnusomaista muodostaa aggregaatteja. Esimerkiksi tetrahydrofuraani- tai dietyylieetteriliuoksessa se esiintyy tetrameerina. Metyylilitium on voimakkaasti emäksinen ja nukleofiilinen yhdiste.
Metyylilitiumia valmistetaan tyypillisesti metallisen litiumin ja kloorimetaanin, bromimetaanin tai jodimetaanin välisellä reaktiolla. Yhdistettä voidaan valmistaa myös litiummetallin ja trimetyyliboraanin välisellä reaktiolla tai etyylilitiumista ja dimetyylielohopeasta.
Metyylilitium metyloi useita funktionaalisia ryhmiä ja tähän perustuu sen käyttö orgaanisissa synteeseissä. Erityisen käytetty se on yhdessä kuparin kanssa steroidien synteeseissä. Lisäksi ainetta voidaan käyttää valmistettaessa muun muassa kuparin, magnesiumin ja titaanin organometalliyhdisteitä ja voimakkaana emäksenä.
Pudukkottain piirikunta
Pudukkottain piirikunta () on yksi Intian Tamil Nadun osavaltion 32 piirikunnasta. Piirikunta rajautuu luoteesta Tiruchirappallin piirikuntaan, lännestä Thanjavurin piirikuntaan, etelästä Sivagangan ja Ramanathapuramin piirikuntiin ja kaakosta Bengalinlahteen.
Piirikunnassa oli vuoden 2011 väestönlaskennassa 1 618 345 asukasta.